Document ID: /roh_data/filtered/fineweb-2-filterrobots_roh.jsonl.gz/64975

La participaziun da votar saja stagnada ils ultims onns sin fitg bass nivel. En Grischun saja la participaziun anc pli bassa che la media naziunala, uschia il deputà da la PPS enavant.
Per meglierar questa situaziun pretenda el da la regenza dad adattar la lescha uschia che Grischunas e Grischuns survegnan en avegnir cuvertas francadas tar votaziuns communalas, chantunalas e naziunalas. Ils custs persuenter stuess lura il chantun purtar. Cun quai possia la participaziun vegnir auzada per dus puncts procentuals, quai mussia in studi da l'Universitad da Friburg. La raschun persuenter saja ch'i dettia pli pauca lavur per ils votants.
RR novitads 17:00